text: ত্রিপুরায় অভিষেক বন্দ্যোপাধ্যায়ের উপর হামলা - TheBangaNews.com | Read Latest Bengali News | Bangla News | বাংলা খবর | Breaking News in Bangla from West Bengal
  Home	দেশ	ত্রিপুরায় অভিষেক বন্দ্যোপাধ্যায়ের উপর হামলা
  ত্রিপুরায় অভিষেক বন্দ্যোপাধ্যায়ের উপর হামলা। গাড়িতে লাঠি দিয়ে মারা হয়।ভেঙে দেওয়া হয় গাড়ির কাঁচ। এই ঘটনায় রাজ্যসভায় তীব্র প্রতিবাদ করেন তৃণমূল সাংসদ ডেরেক ও'ব্রায়েন। টুইট করেন ডেরেক, 'ত্রিপুরায় তৃণমূল সাংসদ অভিষেক বন্দ্য়োপাধ্যায়ের উপর হামলা। রাজ্যসভায় এই বিষয়ে জানিয়েছি। অমিত শাহ দয়া করে সংসদে আসুন এবং প্রশ্নের উত্তর দিন। গণতন্ত্র?' ঘটনার নিন্দা করেছেন মুকুল রায়ও। অভিষেককে পালটা তোপ দেগেছে রাজ্য বিজেপি।
  ত্রিপুরেশ্বরী মন্দিরে যাওয়ার পথে তৃণমূল সাধারণ সম্পাদকের গাড়িতে হামলার অভিযোগ। গোটা রাস্তায় দফায় দফায় অভিষেক বন্দ্যোপাধ্যায় কে বিক্ষোভের মুখে পড়তে হয় এমনটাই অভিযোগ৷ ত্রিপুরেশ্বরী মন্দিরে পুজো দিয়ে অভিষেক বন্দ্যোপাধ্যায় বিজেপি নেতৃত্বকে তোপ দাগেন। তিনি বলেন, "দু, চার দিন আগে 'অতিথি দেব ভব'র কথা বলছে, সেই বক্তব্যের উদাহরণ পেলাম। ত্রিপুরার মানুষের উপর ছেড়ে দিচ্ছি। বিজেপি নেতারা দিল্লি থেকে এসে বাংলার গণতন্ত্র নিয়ে গলা ফাটান। ত্রিপুরায় গণতন্ত্র দেখুক আগে।"
  ত্রিপুরার মুখ্যমন্ত্রী বিপ্লব দেবকে ট্যাগ করে ঘটনার ভিডিয়ো টুইট করেছেন অভিষেক ববন্দ্যোপাধ্যায়। তিনি লিখেন, 'বিজেপির শাসনে ত্রিপুরার গণতন্ত্র! রাজ্যকে নয়া উচ্চতায় পৌঁছে দেওয়ার জন্য ধন্যবাদ বিপ্লব দেব।'
  ত্রিপুরেশ্বরী মন্দির চত্বরে 'গো ব্যাক' স্লোগান দেওয়া হয়৷ পালটা 'খেলা হবে' স্লোগান তোলে তৃণমূল কর্মী সমর্থকরা । যুব তৃণমূল নেতা দেবাংশু ভট্টাচার্য, জয়া দত্ত, সুদীপ লাহাদের বাধা দেওয়ার অভিযোগ উঠেছে বিজেপির বিরুদ্ধে। দেবাংশু ভট্টাচার্য অভিযোগ করেন, বিজেপি কর্মীরা তাঁদের ঘিরে বিক্ষোভ দেখালে পুলিস নীরব দর্শকের ভূমিকা পালন করেছে৷
  আগরতলায় অভিষেক বন্দ্যোপাধ্যায়কে বিমানবন্দরে স্বাগত জানান দলের নেতা-কর্মীরা। সঙ্গে ছিলেন আইনমন্ত্রী মলয় ঘটক। অন্যদিকে সকাল থেকেই ছেঁড়া হল তৃণমূলের হোর্ডিং ও ব্যানার। সেগুলিতে অভিষেক ছাড়াও মুখ্যমন্ত্রী মমতা বন্দ্যোপাধ্যায়ের ছবিও ছিল। এই ঘটনায় সরাসরি বিজেপি-র দিকে আঙুল তুলেছে তৃণমূল নেতা কুন্তল ঘোষ৷ তিনি বিজেপিকে ধিক্কার জানিয়েছেন৷ সংসদীয় গণতন্ত্রে এমন আচরণ কাম্য নয় এবং বিজেপি ভয় পেয়ে এই আচরণ করছে এমনটাই জানান হুগলি জেলা যুব তৃণমূল কংগ্রেসের সাধারণ সম্পাদক কুন্তল ঘোষ৷